મહદંશે માઇક્રોમૅક્સના આ પહેલા આવેલા કૅન્વસ ટર્બો જેવાં જ ફીચર્સ ધરાવતા આ ફોનમાં બે ગીગાબાઇટની રૅન્ડમ ઍક્સેસ મેમરી છે. આ ફોનનું સૌથી કૂલ ફીચર એનો કૅમેરા છે. માઇક્રોમૅક્સે આ ફોનમાં ૧૬ મેગાપિક્સેલના બૅક કૅમેરા સાથે પાંચ મેગાપિક્સેલનો ફ્રન્ટ વિડિયો કૉલિંગ માટેનો કૅમેરા પણ આપ્યો છે. રશિયામાં ઑલરેડી લૉન્ચ થઈ ચૂકેલા આ ફોન વિશે કંપનીએ જાહેરાત કરી છે કે એ લિમિટેડ સ્ટૉક સાથે માર્કેટમાં આવશે.